Document ID: 32005D0606

KOMMISSIONENS AFGØRELSE
af 5. august 2005
om påbegyndelse af arbejdet i Det Regionale Rådgivende Råd for Pelagiske Bestande som led i den fælles fiskeripolitik
(2005/606/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2004/585/EF af 19. juli 2004 om oprettelse af regionale rådgivende råd som led i den fælles fiskeripolitik (1), særlig artikel 3, stk. 3,
under henvisning til den henstilling, som Nederlandene fremsendte den 19. maj 2005 på vegne af Danmark, Tyskland, Spanien, Frankrig, Irland, Nederlandene, Polen, Portugal, Sverige og Det Forenede Kongerige, og
ud fra følgende betragtninger:
(1)
I Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (2) og afgørelse 2004/585/EF udstikkes rammerne for oprettelse af regionale rådgivende råd.
(2)
Ifølge artikel 2 i afgørelse 2004/585/EF oprettes der et regionalt rådgivende råd for pelagiske bestande (blåhvilling, makrel, hestemakrel og sild) i alle ICES-områder (Det Internationale Havundersøgelsesråd) (3), bortset fra Østersøen.
(3)
Repræsentanter for fiskeriet og andre interessegrupper har i overensstemmelse med artikel 3, stk. 1, i afgørelse 2004/585/EF indgivet en ansøgning om påbegyndelse af arbejdet i ovennævnte regionale rådgivende råd til Danmark, Tyskland, Spanien, Frankrig, Irland, Nederlandene, Polen, Portugal, Sverige og Det Forenede Kongerige.
(4)
De pågældende medlemsstater har som krævet i artikel 3, stk. 2, i afgørelse 2004/585/EF truffet afgørelse om, hvorvidt ansøgningen om Det Regionale Rådgivende Råd for Pelagiske Bestande var i overensstemmelse med nævnte afgørelse. Den 19. maj 2005 fremsendte medlemsstaterne en henstilling om dette regionale rådgivende råd til Kommissionen.
(5)
Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF samt under hensyntagen til målene og principperne i den fælles fiskeripolitik og finder, at Det Regionale Rådgivende Råd for Pelagiske Bestande er klar til at påbegynde arbejdet -
TRUFFET FØLGENDE AFGØRELSE:
Eneste artikel
Det Regionale Rådgivende Råd for Pelagiske Bestande, oprettet ved artikel 2, stk. 1, litra f), i afgørelse 2004/585/EF påbegynder sit arbejde den 16. august 2005.
Udfærdiget i Bruxelles, den 5. august 2005.

Labels: 15
6